Здравейте по закон всеки работещ и учещ или желаеш да кандидатства за университет,доколкото съм запознат има право да ползва отпуска за кандидат студентски изпит и после за съответните сесии,по време на образовванието.


Но има сфери на работа където отказват такава отпуска,конкретно питам за полицията там казват само ако е записано образованието в полицейската или военната академия.И питам аз ако е финанси икономика или каквото и да е друго какъв е реда и какви са действията нататък,съответния служител да си получил полагащата му се от закона ученическа отпуска? :) Благодаря предварително




Ученическа отпуска
==================

 

Здравейте, г-н Спиридонов, 


след като сте служител на МВР, при Вас се прилага специалния закон – Законът за МВР. По-долу цитирам приложимата разпоредба от ЗМВР, която касае отпуските. 


“Чл. 189. (1) Държавните служители в МВР имат право на следните видове отпуски:  

1. редовен платен годишен отпуск – в размер 30 работни дни;  

2. допълнителен платен годишен отпуск – по един ден за всяка прослужена година, включително за приравнения трудов стаж, но не повече от 10 работни дни;  

3. допълнителен платен годишен отпуск по чл. 187, ал. 5, т. 1 – до 12 работни дни;  

4. допълнителен платен годишен отпуск при преместване на работа в друго населено място – в размер на един работен ден, който не може да се компенсира с парично обезщетение;  

5. неплатен отпуск – до 6 месеца за цялата служба;  

6. неплатен отпуск – за времето на заемане на длъжност по срочен договор в институции или структури на Европейския съюз или в международни организации;  

7. неплатен отпуск по реда на чл. 247;  

8. неплатен служебен отпуск по реда на чл. 161, ал. 1 – 3 от Изборния кодекс;  

9. неплатен отпуск – за времето на провеждане на стаж по чл. 294 от Закона за съдебната власт;  

10. неплатен отпуск по реда на чл. 77 от Закона за дипломатическата служба.”


Поздрави,  

адв. Николина Митова  

0898 303092




Благодаря г-жо Митова при други въпроси ще пиша или свържа с вас :)


